кратки вицове за Дърводелци
Един дървар минал по мост над реката и си изпуснал брадвата във водите ѝ. Заплакал от мъка, но тогава Господ му се явил и попитал:
- За какво плачеш?
- Как да не плача, Господи, падна ми брадвата в реката и сега не мога да си изхранвам семейството...
Тогава Господ взел от реката златна брадва и попитал:
- Това ли е твоята брадва?
- Не, това не е моята брадва! - казал дърварят.
Господ взел от реката брадва от сребро и попитал:
- Може би... това е твоята брадва?
- Не, това не е моята брадва. - отговорил дърварят.
И накрая Господ извадил от реката брадва от желязо.
- Да, това е моята брадва. - щастлив отвърнал дърварят.
- Виждам, че си честен човек и съблюдаваш Моите заповеди, затова вземи като награда и трите брадви.
Заживял дърварят щастливо и доволно, но за съжаление... един ден съпругата му паднала от моста в реката... Отново заплакал от мъка и отново Господ му се явил и го попитал:
- Защо плачеш?
- Как да не плача, Господи, жена ми падна в реката...
Тогава Господ извадил Дженифър Лопес от реката и попитал:
- Това ли е жена ти?
- Да, това е жена ми! - щастливо отговорил дърварят.
Господ се разгневи:
- Ти ме излъга, защо?
- Виж, Господи, бих могъл да отговоря, че това не е моята жена. Тогава ти щеше да извадиш от реката Катрин Зита-Джоунс, а аз отново щях да ти кажа, че тя не ми е жена. Тогава ти щеше да извадиш моята жена и аз щях да кажа, че това е съпругата ми... Щеше да ми дадеш и трите... и тогава аз какво щях да правя с тях? Нямаше да мога да ги изхранвам всичките и никой от нас нямаше да е щастлив...
ПОУКА: Когато мъжете лъжат, го правят с достойнство и в полза на всички!